**UPUTSTVO ZA PODNOSIOCE PRIJAVE**

|  |  |  |
| --- | --- | --- |
| **TRANSFER ZA FINANSIRANjE OBRAZOVANjA**  **Stalni javni poziv za podršku takmičenjima i takmičarskim manifestacijama u oblasti odgoja i obrazovanja iz Budžeta Federacije Bosne i Hercegovine u 2025. godini** | | |
| 1. | Opći cilj u oblasti koja je predmet finansiranja: | Unapređenje obrazovnog sistema u Federaciji BiH |
| 2. | Posebni cilj programa koji se realizira putem Stalnog javnog poziva: | Podrška takmičenjima, takmičarskim manifestacijama i smotrama znanja u oblasti odgoja i obrazovanja i učešću učenika na istim s ciljem razvoja, afirmacije i promocije odgojno-obrazovne djelatnosti. |
| 3. | Ukupna vrijednost programa i najviši finansijski iznos koji može biti dodijeljen za pojedini projekat | Ukupna vrijednost programa: 70.000,00 KM.  Najviši iznos po projektu: 10.000,00 KM |
| 4. | Potencijalni podnosioci prijava (podnosioci prijava koji mogu biti korisnici sredstava u okviru programa koji se realizira putem Stalnog javnog poziva) | Predškolske ustanove, osnovne i srednje škole, pedagoški zavodi (ili druge ustanove registrirane za ovu djelatnost), stručne nevladine organizacije koje organiziraju takmičenja za neki od predmeta iz nastavnog plana i programa osnovnih ili srednjih škola. |
| 5. | Prihvatljive aktivnosti za provođenje projekata u okviru programa Stalnog javnog poziva | U tekstu Stalnog javnog poziva su navedeni kriteriji, a ispod kriterija i vrsta projekata ili aktivnosti za koju je program namijenjen. |
| 6. | Neprihvatljivi troškovi koji se ne mogu finansirati dodijeljenim sredstvima | Plate i naknade troškova zaposlenika. |
| 7. | Pravila vidljivosti (promocija programa, projekata i rezultata) koja se trebaju poštovati u provođenju programa ili projekta | U realizaciji svih projektnih aktivnosti, a posebno aktivnosti koje se odnose na prezentiranje i promociju rezultata projekta, obavezno naznačiti da je Federalno ministarstvo obrazovanja i nauke finansiralo/sufinansiralo projekat. |
| 8. | Zahtjev za finansiranje/sufinansiranje projekta – obrazac Zahtjeva | Zahtjev za finansiranje/sufinansiranje projekta treba u potpunosti popuniti na obrascu Zahtjeva. U obrascu Zahtjeva sa x označiti dokumentaciju koja se prilaže uz obrazac Zahtjeva. Zahtjev treba obavezno potpisati ovlaštena osoba za zastupanje, te ovjeriti isti pečatom podnosioca zahtjeva (ustanove, udruženje ili dr. organizacije koja je podnosilac zahtjeva). Staviti datum podnošenja prijave na odgovarajuće mjesto u obrascu Zahtjeva. |
| 9. | Prilozi uz obrazac Zahtjeva | Uz popunjeni obrazac Zahtjeva neophodno je dostaviti sljedeće priloge:   * Detaljan opis projekta za koji se traži (su)finansiranje; * Detaljno razrađen finansijski plan projekta (budžet); * Dokumentaciju koja je navedena kao obavezna u obrascu Zahtjeva;   Drugu dodatnu dokumentacija kojom podnosilac zahtjeva dokazuje da ispunjava propisane opće uslove i kriterije iz Stalnog javnog poziva. |
| 10. | Način podnošenja prijave/zahtjeva na Stalni javni poziv | ZAHTJEV SA KOMPLETNOM DOKUMENTACIJOM OBAVEZNO SE PODNOSI U KOVERTI U 1 PRIMJERKU (ORIGINAL ili OVJERENA KOPIJA ORIGINALA) PUTEM POŠTE NA ADRESU:    **FEDERALNO MINISTARSTVO OBRAZOVANJA I NAUKE**  **Dr. Ante Starčevića bb (Hotel „Ero“)**  **88000 Mostar**  **Sa napomenom: „Za STALNI JAVNI POZIV**  **za podršku takmičenjima i takmičarskim manifestacijama u oblasti odgoja i obrazovanja iz Budžeta Federacije Bosne i Hercegovine u 2025. godini – ne otvarati“**  OBAVEZNO NA KOVERTI NAVESTI PODATKE POŠILJAOCA.  Napomena: Podnosilac zahtjeva može se prijaviti samo jednom i to sa jednim projektom u toku 2025. godine na Stalni javni poziv. |
| 11. | Prijave koje neće biti razmatrane: | * Neblagovremene prijave; * Korisnici sredstava koji prema evidencijama Ministarstva do datuma apliciranja na ovaj stalni javni poziv nisu dostavili Izvještaj o namjenskom utrošku sredstava, odnosno nisu opravdali sredstva dodijeljena u prethodnom periodu, a bili su dužni to učiniti, ne ispunjavaju uvjete za dodjelu sredstava po ovom stalnom javnom pozivu, te se njihove prijave neće razmatrati; * Prijave podnesene od podnosioca prijava koji ne mogu biti korisnici sredstava po ovom stalnom javnom pozivu; * Prijave za koje se utvrdi da nisu ispunile opće uslove propisane Stalnim javnim pozivom; * Ukoliko podnosilac prijave/zahtjeva koji se prijavljuje na Stalni javni poziv od Ministarstva traži iznos veći od maksimalno dozvoljenog po projektu u okviru programa koji se realizira putem Stalnog javnog poziva; * Prijave za koje se u procesu selekcije utvrdi formalni nedostatak ili da su nepotpune, a za koji nije u tekstu Stalnog javnog poziva i u ovom uputstvu navedeno da se može dopunjavati |
| 12. | Opis postupka administrativne provjere (selekcije) prijave (uslovi koje podnosioci prijave trebaju zadovoljavati kako bi mogli biti razmatrani za dodjelu budžetskih sredstava) | * Administrativnom provjerom se utvrđuje ispunjavanje općih uslova i kriterija Stalnog javnog poziva u smislu odgovarajućih korisnika sredstava po programima, da li je prijava blagovremena i potpuna, da li je podnesena na odgovarajućem obrascu, da li je dostavljena sva tražena dokumentacija u tekstu Stalnog javnog poziva i obrascu Zahtjeva i drugi uslovi navedeni u tekstu Stalnog javnog poziva, obrascu Zahtjeva i ovom Uputstvu. Dakle, u ovoj fazi se provjerava ispunjenost formalno-pravnih uslova za pristupanje sljedećoj fazi, koja se odnosi na ocjenjivanje projekata. * Ukoliko se prilikom selekcije utvrdi formalni nedostatak, za koji je u tekstu Stalnog javnog poziva i/ili u ovom uputstvu navedeno da se može dopunjavati/ispraviti, Ministarstvo će pozvati aplikanta da utvrđeni nedostatak otkloni u roku od 5 dana putem objave evidencije formalno neispravnih prijava na web stranici Ministarstva.   Podnosilac prijave, koji je obaviješten o mogućnosti dopune prijave (putem obavještenja na web stranici Ministarstva), a ne izvrši dopunu u ostavljenom roku ili izvrši neodgovarajuću dopunu prema ocjeni Komisije za selekciju prijava, neće imati mogućnost naknadne dopune niti prigovora, odnosno neće moći dalje sudjelovati u proceduri dodjele sredstava po Stalnom javnom pozivu.  **Napomena:**  **Dopuna dokumentacije** može se omogućiti samo onom aplikantu čija prijava je nepotpuna zbog nedostavljanja dokumenta – dokaza o činjenicama koje se vode u evidencijama ili registrima kod drugih organa, a koje su vidljive iz popunjenog aplikacijskog obrasca:  - dokaz o otvorenom računu u poslovnoj banci;  - uvjerenje o poreznoj registraciji (ID broj);  - dokaz da odgovorno lice podnosioca prijave nije osuđivano za krivična djela, osim za krivična djela iz oblasti saobraćaja (uvjerenje MUP-a koje ne smije biti starije od šest mjeseci),  - Rješenje o registraciji ili izvod iz registra iz kojeg je vidljiva djelatnost za koju je podnosilac zahtjeva registriran.  Ostala dokumentacija tražena Stalnim javnim pozivom (u potpunosti i ispravno popunjen obrazac Zahtjeva, detaljan opis projekta za koji se traži (su)finansiranje, detaljno razrađen finansijski plan projekta (budžet) i dr.) ne može se dopunjavati.  Aplikanti čije su prijave formalno neispravne, a kojima nije ostavljena mogućnost dopune, mogu izjaviti prigovor u roku od **5 dana** od dana objave evidencije formalno neispravnih prijava na web stranici Ministarstva. |
| 13. | Opis postupka odabira projekata koji će biti finansirani | Ocjenu podnesenih prijava na Stalni javni poziv, koje su ispunile formalno pravne uslove (zadovoljili uslove selekcije projekata) će vršiti Komisija Federalnog ministarstva obrazovanja i nauke na osnovu kriterija iz priloga Stalnog javnog poziva. |
| 14. | Način podnošenja prigovora | Objava o rokovima i načinu podnošenja prigovora na rezultate Stalnog javnog poziva će biti objavljena na web stranici Ministarstva uz rezultate o dodjeli sredstava putem Stalnog javnog poziva. |
| 15. | Opis postupka ugovaranja odabranih programa i projekata | Sa korisnicima sredstava, federalna ministrica obrazovanja i nauke će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvještavanje. |
| 16. | Opis postupka praćenja provođenja programa ili projekata | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku dodijeljenih sredstava. Ukoliko korisnik sredstava u roku utvrđenom u ugovoru ne dostavi Izvještaj o namjenskom utrošku dodijeljenih sredstava ili sredstva utroši nenamjenski, Ministarstvo će poduzeti odgovarajuće mjere u skladu sa odredbama zaključenog ugovora i u skladu sa zakonom. |
| 17. | Okvirni rok za okončanje svih postupaka obuhvaćenih Stalnim javnim pozivom | Decembar 2025. godine |
| 18. | Datum objave Stalnog javnog poziva: | 15.05.2025. godine |
| 19. | Način komunikacije sa davaocem budžetskih sredstava tokom trajanja Stalnog javnog poziva | Način komunikacije sa davaocem budžetskih sredstava tokom trajanja Stalnog javnog poziva:  Kontakt broj telefona u Sektoru za integralno obrazovanje i razvoj je 036/355-715.  Informacije se mogu dobiti radnim danima od 8.00 do 16.00 sati. |